Medlemsstaternes oplysninger om statsstøtte ydet i henhold til Kommissionens forordning (EF) nr. 70/2001 af 12. januar 2001 om anvendelsen af EF-traktatens artikel 87 og 88 på statsstøtte til små og mellemstore virksomheder

(2002/C 42/02)

(EØS-relevant tekst)

Sag nr.: XS/41/2001

Medlemsstat: Det Forenede Kongerige

Region: Skotland

Støtteordningens navn eller navnet på den virksomhed, der modtager individuel støtte: Skotsk energidemonstrationsprogram

Retsgrundlag: Section 5(1) of the Science and Technology Act 1965

De planlagte årlige udgifter i henhold til ordningen eller den samlede individuelle støtte, der er ydet virksomheden: Det maksimale årsbudget i perioden 2001-2006 må ikke overstige 1 mio. GBP

Maksimal støtteintensitet: Støtten tilbydes støttemodtagerne udtrykt i bruttobeløb. Beløbene udregnes individuelt under hensyntagen til de gældende forhold og omregnes derefter til nettosubventionsækvivalent (NSÆ) for at kontrollere, at de ikke overskrider følgende maksmums-NSÆ eller kombinationer af NSÆ og bruttoniveauer. De foreslåede støttebeløb korrigeres derefter om nødvendigt for at sikre, at de er i overensstemmelse med de nedenfor definerede støttelofter (definitioner ifølge forordning (EF) nr. 70/2001):

Tabel 1

Maksimal støtteintensitet for investeringer

>TABELPOSITION>

Bemærkninger:

1. Der er tale om maksimumsbeløb, der svarer til de maksimale NSÆ plus tillæg til SMV ifølge det regionalstøttekort, der blev godkendt for Det Forenede Kongerige i juli 2000. Den faktiske støtte, der tilbydes, fastsættes til det minimumsbeløb, der er nødvendigt for at sikre, at projektet kan gennemføres på grundlag af en realistisk treårig driftsplan

2. Af kontrolhensyn beregnes NSÆ på computer for hvert enkelt projet på grundlag af proceduren i bilaget til retningslinjer for national regionalstøtte (EFT C 74 af 1998, s. 6)

3. Disse lofter afløses af specifikke grænser for bestemte sektorer, når der gælder særlige EU-regler. Da denne ordning trådte i kraft, var disse sektorer skibsbygning, kul, stål, syntetiske fibre, motorkøretøjer og transport

En betingelse for tildeling af støtte under denne ordning er, at støtten fastholdes i modtagerregionen Skotland i mindst fem år

Lofterne i tabel 1 gælder for støtteintensitet, der beregnes enten som en procentdel af investeringens støtteberettigede omkostninger eller som en procentdel af lønomkostningerne ved de arbejdspladser, der skabes på grundlag af investeringen, eller en kombination heraf, under forudsætning af, at støtten ikke overstiger det gunstigste beløb, der fremkommer ved anvendelse af begge beregningsmetoder

STØTTE TIL KONSULENTVIRKSOMHED

Den maksimale støtteintensitet er 50 % brutto til støtteberettigede omkostninger

Støtteberettigede omkostninger er:

- eksterne konsulenter. Konsulterne anvendes til særlige aktiviteter rettet mod specifikke erhvervsudviklingsmål og ikke til løbende eller permanente aktiviteter. De yder ikke tjenester i forbindelse med normale driftsudgifter som f.eks. ledelsestilsyn, behandling af skatte- eller finansieringsspørgsmål, juridisk rådgivning eller reklamespørgsmål

- deltagelse for første gang i en særlig handelsmesse eller udstilling. Støtteberettigede omkostninger er de udgifter, der overstiger de normale driftsudgifter, herunder især udgifter i forbindelse med leje og etablering af stand samt tilstedeværelse ved den pågældende begivenhed

MAXIMALT OMFANG AF PROJEKTET OG STØTTE

Der kan ikke tildeles støtte under dene ordning, hvis én af følgende grænser overskrides i forbindelse med det foreslåede projekt:

1. Projektets samlede støtteberettigede omkostninger udgør mindst 25 mio. EUR

- i områder, der ikke er berettiget til regionalstøtte i henhold til det gældende regionalstøttekort i Det Forenede Kongerige, er bruttostøtteintensiteten mindst 50 % af lofterne i artikel 4, stk. 2, i forordning (EF) nr. 70/2001, bilag 1

- i områder, der er berettiget til regionalstøtte, udgør nettostøtteintensiteten mindst 50 % af nettostøtteloftet som fastsat i det britske nationale regionalstøttekort, eller

2. Bruttostøttebeløbet udgør mindst 15 mio. EUR

Gennemførelsestidspunkt: 31.5.2001

Støtteordningens eller det individuelle støtteprojekts varighed: Ordningen udløber 31.5.2006

Støttens formål: De skotske myndigheder er fast besluttet på sammen med en skotske befolkning at opbygge et bæredygtigt samfund. Med henblik herpå tilstræber den skotske regering at iværksætte energibesparende foranstaltninger og fremme rene energikilder i Skotland

Formålet med ordningen er at yde støtte med henblik på at fremme udvikling, demonstration, anvendelse og replikation af energibesparende foranstaltninger og vedvarende energiteknologier i Skotland. I forbindelse med SMV anvendes midlerne til at støtte investeringer i etablering af ny virksomhed, udvidelse af eksisterende virksomhed eller gennemførelse af fundamentale ændringer i en virksomheds produktionsproces ved rationalisering, diversificering eller modernisering. Der er særlig interesse for at støtte projekter inden for SMV, da disse virksomheder ofte ikke har let adgang til midler til at udvikle innoverende praksis på energiområdet. Der lægges speciel vægt på at fremme demonstrationsprojekter. Alle støttemodtagere under ordningen skal derfor være indstillet på at give adgang til deres projekter i en treårig periode

Initiativet tager sigte på at lette adgangen til renere, mere effektiv og vedvarende energi. Det giver SMV, den offentlige og frivillige sektor mulighed for at anvende den bedste praksis inden for energieffektivitet og dermed mindske de miljømæssige virkninger, bidrage til at forbedre det globale miljø og mindske virkningen at klimatiske ændringer. Iværksættelse af en sådan ordning vil fremme og hjælpe SMV og andre med at benytte en mere bæredygtig fremgangsmåde. Ordningen vil stimulere aktiviteter indenfor SMV, lokale myndigheder og frivillige sektorer, som potentielt vil kunne resultere i, at der udvikles nye markeder inden for lavkulstofteknologier. Den vil fremme ressourceeffektivitet i alle disse sektorer. Der tilskyndes til indsendelse af ansøgninger, hvori private og kommercielle organisationer samarbejder som led i et konsortium

Berørte sektorer: Alle sektorer kan få støtte, med undtagelse af aktiviteter omhandlet i artikel 1 i forordning (EF) nr. 70/2001, der vedrører varer omfattet af traktatens bilag I, eksportrelateret støtte og støtte, der er betinget af anvendelsen af nationale varer. Desuden gælder de særlige restriktioner, der er fastlagt i særlige sektorbestemmelser i medfør af EU-direktiver og forordninger, hvis de pågældende sektorer får støtte som led i denne ordning

Ordningen gælder ikke for:

1. aktiviteter i forbindelse med fremstilling, forarbejdning og salg af varer, der er omfattet af bilag I til traktaten

2. støtte til eksportrelaterede aktiviteter, dvs. støtte, der er direkte knyttet til de eksporterede mængder, til etablering og drift af distributionsnet eller til andre driftsudgifter i forbindelse med eksport

3. støtte, der er betinget af anvendelse af nationale varer frem for importerede varer

Navn og adresse på den myndighed, der yder støtten: Scottish Executive ( Scottish Energy Efficiency Office ) 2nd floor

Meridian Court

5 Cadogan Street

Glasgow G2 6AT Det Forenede Kongerige

Andre oplysninger: Ordningen anvendes i overensstemmelse med forordning (EF) nr. 70/2001 af 12. januar 2001

Kontakt: Allan Mackie Scottish Energy Efficiency Office 2nd floor

Meridian Court

5 Cadogan Street

Glasgow G2 6AT Det Forenede Kongerige Tel. (44-141) 242 58 14 Fax (44-141) 242 58 08 E-post: allan.mackie@scotland.gsi.gov.uk